Príloha č. 3 Súťažných podkladov - Návrh Rámcovej dohody

|  |
| --- |
| **návrh rámcovej dohody** |

**Rámcová dohoda č.**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej

len **„ObZ“**) a podľa § 83 zákona č. 343/2015 Z.z. o verejnom obstarávaní a o zmene a doplnení niektorých

zákonov v znení neskorších prepisov (ďalej len „zákon 343/2015 Z.z.“)

(ďalej len „Rámcová dohoda“)

medzi

**Objednávateľ:**

Názov: Slovenská republika zastúpená Ministerstvom vnútra Slovenskej republiky

Sídlo: Pribinova 2, 812 72 Bratislava

zastúpený Ing. Ondrej Varačka, generálny tajomník služobného úradu MV SR na základe plnej moci č.p. KM-OPS4-2018/001604-117 zo dňa 30.04.2018

IČO: 00 151 866

Bankové spojenie: Štátna pokladnica

Číslo účtu: 7000180023/8180

IBAN: SK78 8180 0000 0070 0018 0023

(ďalej len „Objednávateľ)

**Dodávateľ:**

Názov:

Sídlo:

Štatutárny zástupca:

Splnomocnený k podpisu:

IČO:

DIČ:

IČ DPH:

Bankové spojenie:

Číslo účtu:

Tel:

e-mail:

registrácia:

 ((ďalej len „Dodávateľ“)

(ďalej len „Účastníci Rámcovej dohody“)

**ÚVODNÉ USTANOVENIA**

1. Účastníci Rámcovej dohody uzatvárajú túto Rámcovú dohodu v súlade s výsledkom verejnej súťaže na predmet zákazky „Dodávka a inštalácia kompaktných systémov štruktúrovanej kabeláže integrujúci prenos dát a hlasu tlač“, ktorej oznámenie o vyhlásení verejného obstarávania bolo uverejnené vo Vestníku verejného obstarávania č. XX/2018 dňa XX.0X.2018 pod značkou XXXX -XXX (ďalej len „VO“).
2. Základným účelom tejto Rámcovej dohody je v súlade s výsledkom VO zabezpečenie dodania služby (tak ako je tento pojem zadefinovaný v čl. I  bode 1.1. a v Prílohe č. 1 a v Prílohe č. 1A Rámcovej dohody) v súlade s touto Rámcovou dohodou.

**Čl. I**

**PREDMET RÁMCOVEJ DOHODY**

.

1. Predmetom tejto Rámcovej dohody je záväzok Dodávateľa zabezpečiť dodávku a inštaláciu kompaktných systémov štruktúrovanej kabeláže integrujúci prenos dát a hlasu v objektoch a zariadeniach Ministerstva vnútra Slovenskej republiky (ďalej len „služby“) vrátane dodávky súvisiaceho tovaru (ďalej len „tovar“) v súlade s opisom predmetu zákazky, ktorý tvorí prílohu č. 1 tejto Rámcovej dohody a v súlade s vlastným návrhom plnenia, ktorý tvorí prílohu č. 1A tejto Rámcovej dohody a záväzok Objednávateľa za poskytnuté služby zaplatiť Dodávateľovi dohodnutú cenu v súlade s čl. V.tejto Rámcovej dohody.
2. Služby a tovar budú poskytované Objednávateľovi na základe jednotlivých písomných objednávok.
3. Objednávateľ pri uzatváraní tejto Rámcovej dohody koná ako verejný obstarávateľ v zmysle ustanovenia § 7 zákona č. 343/2015 Z.z..

**Čl. II**

**PRÁVA A POVINNOSTI ÚČASTNÍKOV RÁMCOVEJ DOHODY**

1. Všetky dokumenty súvisiace s touto Rámcovou dohodou a to najmä písomné objednávky, faktúry, rozpočty, výkazy výmer, projektová dokumentácia, situačný nákres, projekt skutočného vyhotovenia, meracie protokoly, preberacie listy a pod. účastníci rámcovej dohody vypracovávajú v slovenskom jazyku, a tieto dokumenty musia obsahovať všetky dohodnuté a všeobecnými záväznými právnymi predpismi platnými na území SR vyžadované údaje.
2. Dodávateľ je povinný:
	1. zabezpečiť pre Objednávateľa poskytnutie služieb a dodanie tovaru podľa tejto Rámcovej dohody v dohodnutej kvalite, rozsahu, cene a v termínoch, v zmysle objednávky objednávateľa,
	2. odstrániť nedostatky a vady poskytnutých služieb a dodaného tovaru, ktoré evidentne zapríčinil Dodávateľ na svoje náklady v lehote podľa čl. III. Bod 3.4. tejto Rámcovej dohody,
3. Dodávateľ prehlasuje, že je držiteľom osobitného oprávnenia o odbornej spôsobilosti podľa zákona NR SR č. 124/2006 Z.z. o bezpečnosti a ochrane zdravia pri práci v znení neskorších predpisov v minimálnom rozsahu na opravu, údržbu a montáž elektrických zariadení do 1000V.Úradne overená kópia tohto potvrdenia tvorí prílohu č. 4 tejto Rámcovej dohody.
4. Dodávateľ prehlasuje, že je držiteľom potvrdenia NBÚ o priemyselnej bezpečnosti uchádzača pre stupeň utajenia „Dôverné“. Úradne overená kópia tohto potvrdenia tvorí prílohu č. 4A tejto Rámcovej dohody.
5. Objednávateľ je povinný:
	1. poskytnúť Dodávateľovi potrebnú súčinnosť pri poskytovaní služby podľa tejto Rámcovej dohody, viesť evidenciu požadovaných dokladov súvisiacich s preberaním a odovzdávaním služieb,
	2. sprístupniť miesto pre poskytnutie služby a dodanie tovaru,
	3. v dohodnutom termíne prevziať služby a tovar.
	4. Dodávateľ sa zaväzuje, že služby a tovar podľa tejto Rámcovej dohody,  v súlade s čl. 1 ods. 2. tejto Zmluvy a v prílohe č. 1 bude poskytovať Objednávateľovi prostredníctvom expertov č. 1 a č. 2 uvedených v prílohe č. 6 k tejto Rámcovej dohody, ktorých činnosti sú vymedzené v prílohe č. 1 k tejto Rámcovej zmluve a ktorými preukazoval splnenie podmienok účasti technickej a odbornej spôsobilosti podľa § 34 ods. 1 písm. g) zákona o verejnom obstarávaní. Nahradenie alebo doplnenie týchto expertov inými expertmi je možné len so súhlasom Objednávateľa. V prípade nahradenia expertov alebo doplnenia expertov musia experti, ktorí ich nahradia alebo doplnia, spĺňať rovnaké podmienky ako sa požadovali v rámci preukázania splnenia podmienok účasti technickej a odbornej spôsobilosti podľa § 34 ods. 1 písm. g) zákona o verejnom obstarávaní. V prípade, že Poskytovateľ nahradí pôvodného experta osobou, ktorá nespĺňa minimálne požiadavky, ktoré boli požadované na preukázanie splnenia technickej alebo odbornej spôsobilosti podľa § 34 ods. 1 písm. g) zákona o verejnom obstarávaní považuje sa toto za podstatné porušenie Rámcovej dohody s možnosťou odstúpenia od Rámcovej dohody.
	5. V prípade zmeny alebo doplnenia niektorého z expertov, ktorý je uvedený v prílohe č. 6 k tejto Rámcovej dohody, je Poskytovateľ povinný oznámiť Objednávateľovi písomnou formou pred plánovanou zmenou alebo doplnením experta na adresu uvedenú v záhlaví Rámcovej dohody údaje o navrhovanom novom expertovi spolu s dokladmi preukazujúcimi splnenie predmetných minimálnych požiadaviek na expertov podľa odseku 2.7. tohto článku Rámcovej dohody pred ich nástupom na výkon činností podľa tejto Rámcovej dohody. Zmena alebo doplnenie nového experta sa vykoná zápisom o zmene prílohy k Zmluve, ktorý nadobudne platnosť dňom jeho podpísania oprávnenými zástupcami oboch zmluvných strán a účinnosť dňom nasledujúcim po dni jeho zverejnenia v Centrálnom registri zmlúv vedenom na Úrade vlády Slovenskej republiky (ďalej len „register“), osobami oprávnenými konať vo veciach zmeny prílohy č. 2 k Zmluve sú:

za Dodávateľa: ... (doplní uchádzač)

za Objednávateľa: .....................

**Čl. III**

**KVALITA SLUŽBY, ZÁRUKA, ZODPOVEDNOS´T ZA VADY A ZA ŚKODU**

* 1. Objednávateľ je povinný vady poskytnutých služieb a tovaru písomne oznámiť Dodávateľovi bez zbytočného odkladu po ich zistení.
	2. Oznámenie o vade služby a/alebo tovaru musí obsahovať:
	3. označenie a číslo rámcovej dohody,
	4. označenie a číslo písomnej objednávky,
	5. označenie a typ reklamovanej služby a/alebo tovaru,
	6. číslo dodacieho listu, resp. iné určenie času dodania.
	7. Na nároky Objednávateľa z vád poskytovaných služieb a/alebo tovaru sa vzťahujú príslušné ustanovenia Obchodného zákonníka.
	8. Dodávateľ sa zaväzuje vyriešiť oprávnenú reklamáciu bezplatne najneskôr do 5 pracovných dní od jej uplatnenia, tzn. od doručenia oznámenia o vade služby a/alebo tovaru.
	9. Škody, ktoré Dodávateľ spôsobí objednávateľovi pri poskytovaní služieb a/alebo dodaní tovaru, budú po dobu trvania tejto Rámcovej dohody zabezpečené poistnou zmluvou o poistení za škodu spôsobenú podnikaním, ktorú uzavrie Dodávateľ na minimálnu poistnú sumu 300 000 EUR.
	10. Úradne overená kópia poistnej zmluvy alebo potvrdenie príslušnej poisťovne o poistení za škodu spôsobenú podnikaním tvorí prílohu č. 3 tejto Rámcovej dohody.

**Čl. IV**

**MIESTO PLNENIA**

1. Dodávateľ zabezpečí poskytnutie služby a dodanie tovaru v množstve a v mieste podľa písomnej objednávky.
2. Služby a tovar sa budú poskytovať a dodávať za účasti objednávateľa, resp. ním poverenej osoby alebo správcu objektu objednávateľa.

**Čl. V**

**ZMLUVNÁ CENA A PLATOBNÉ PODMIENKY**

* 1. Cena za poskytnutie služby a dodávku súvisiaceho tovaru je stanovená dohodou v zmysle zákona NR SR č. 18/1996 Z. z. o cenách v znení neskorších predpisov (ďalej len „zákon č. 18/1996 Z. z.“) a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon NR SR č. 18/1996 Z. z. o cenách.
	2. Kúpna cena musí zahŕňať všetky ekonomicky oprávnené náklady dodávateľov vynaložené v súvislosti s poskytnutím služieb a tovarov (najmä náklady za tovar, na obstaranie tovaru, colné a daňové poplatky, dopravu do miesta plnenia, poistenie do času prechodu nebezpečenstva škody na tovare naObjednávateľa, náklady na obalovú techniku a balenie, ako aj všetky ďalšie súvisiace služby) a primeraný zisk dodávateľa.
	3. Kúpna cena musí byť stanovená v mene EURO. K fakturovanej kúpnej cene bude vždy pripočítaná DPH stanovená v súlade so všeobecne záväznými právnymi predpismi platnými na území SR v čase dodaniaposkytnutia služby a dodania tovaru na základe písomnej objednávky.
	4. Maximálny finančný limit všetkých objednávok, ktoré sú výsledkom verejného obstarávania, je zhodný s predpokladanou hodnotou zákazky  vo výške 1 889 972,97 EUR bez DPH. Skutočnosť, že Dohoda je uzatvorená na maximálnu hodnotu, teda do výšky predpokladanej hodnoty zákazky, však nezadáva/nepredstavuje povinnosť Ministerstva vyčerpať Dohodu vo výške predpokladanej hodnoty, ako aj nad rámec vlastného návrhu plnenia kritéria na vyhodnotenie ponúk – teda maximálnej zmluvnej ceny za nákup tovaru vrátane inštalácie a súvisiacich prác podľa Prílohy č. 2 tejto Dohody. Pri písomných objednávkach sa Objednávateľ môže s Dodávateľom dohodnúť na modifikácii technických špecifikácií a technickej obmene služieb a tovaru zohľadňujúcej technický vývoj, zmeny trhových podmienok, výhodnosť pre prevádzku Ministerstva a to v medziach daných opisom predmetu zákazky a vlastného návrhu plnenia uvedeného v prílohe č. 1A tejto Rámcovej dohody.
	5. Maximálna jednotková cena za služby a súvisiaci tovar, ktoré tvoria predmet tejto Dohody, vrátane príplatkov, je špecifikovaná v Prílohe č. 2 tejto Dohody a je stanovená ako maximálna bez DPH, ktorá bola predmetom ponuky dodávateľa vo verejnom obstarávaní.
	6. Platby za služby a tovar budú realizované formou bezhotovostného platobného styku prostredníctvom finančného ústavu Ministerstva po dodaní tovaru a poskytnutí súvisiacich služieb na faktúru, ktorej splatnosť je stanovená na 30 dní odo dňa jej doručenia objednávateľovi. V prípade, že  služby a tovar budú spolufinancované z prostriedkov EÚ alebo obdobných finančných nástrojov, je lehota splatnosti faktúry stanovená na 60 dní odo dňa jej doručenia. Dodávateľ berie na vedomie, že uvedené financovanie platieb z prostriedkov EÚ alebo obdobných finančných nástrojov je časovo a administratívne náročné. Dodávateľ berie na vedomie aj časovú a administratívnu zložitosť interného procesu fakturácie platieb z rozpočtových prostriedkov Ministerstva. Dodávateľ zároveň súhlasí a vyhlasuje, že lehota splatnosti nie je v hrubom nepomere k právam a povinnostiam vyplývajúcim z tejto zmluvy. Podrobné platobné podmienky budú dohodnuté v uzatváraných písomných objednávkach.
	7. Dohodnutú cenu je možné meniť iba pri zmene colných a daňových predpisov alebo preukázateľnou zmenou cien výrobného závodu, vždy len po vzájomnej dohode zmluvných strán, v zmysle zákona NR SR č. 18/1996 Z. z. o cenách, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenácha v súlade s § 18 zákona č. 343/2015 Z. z..

**Čl. VI**

**PRAVIDLÁ PRE ZMENU SUBDODÁVATEĽA**

* 1. V Prílohe č. 5 tejto Rámcovej dohody sú uvedené údaje o všetkých známych subdodávateľoch Dodávateľa, ktorí sú známi v čase uzavierania tejto Rámcovej dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
	2. Dodávateľ je povinný Objednávateľovi oznámiť akúkoľvek zmenu údajov u subdodávateľov uvedených v Prílohe č. 5 tejto Rámcovej dohody, a to bezodkladne.
	3. V prípade zmeny subdodávateľa je Dodávateľ povinný najneskôr do 5 pracovných dní odo dňa zmeny subdodávateľa predložiť Objednávateľovi informácie o novom subdodávateľovi a predmete subdodávok, pričom pri výbere subdodávateľa musí Dodávateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona č. 343/2015 Z. z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov.
	4. Povinnosti Dodávateľa, vrátane pravidiel výberu subdodávateľa uvedené v bodoch 6.2 a 6.3 tohto článku Rámcovej dohody platia po celú dobu trvania tejto Rámcovej dohody.
	5. Dodávateľ zodpovedá za plnenie zmluvy o subdodávke subdodávateľom tak, ako keby plnenie  realizoval sám a je povinný dodať Objednávateľovi plnenia na svoju zodpovednosť, v dohodnutom čase a v dohodnutej kvalite. Dodávateľ zodpovedá za odbornú starostlivosť pri výbere subdodávateľa ako aj za výsledok činnosti vykonanej na základe zmluvy o subdodávke.

**Článok VII.**

**ZÁRUKA**

* 1. Dodávateľ je povinný na tovar poskytnúť servisnú podporu zahrňujúcu všetky náklady spojené so zabezpečením 25 ročnej systémovej záruky, s dobou reakcie do nasledovného pracovného dňa a garantovanou dobou odstránenia poruchy do 14 dní.
	2. Dodávateľ zodpovedá za bezchybný technický a právny stav tovaru a poskytovaných služieb a za to, že dodaný tovar bude počas záručnej doby spôsobilý na použitie na obvyklý účel, a že si zachová vlastnosti stanovené výrobcom.
	3. Ak Dodávateľ neposkytne služby a nedodá tovar riadne a včas, v množstve, akosti a vyhotovení dohodnutej zmluvnými stranami, alebo pri dodaní tovaru a poskytnutí služieb poruší niektorú z povinností vyplývajúcich mu z tejto Zmluvy, má dodaný tovar a poskytnuté súvisiace služby vady. Za vady sa považujú aj vady inštalácie tovaru a vady v dokladoch potrebných na užívanie tovaru. Zodpovednosť za vady sa spravuje príslušnými ustanoveniami Obchodného zákonníka.

**Čl. VIII**

**SANKCIE**

1. V prípade omeškania Dodávateľa s poskytnutím služieb je Dodávateľ povinný uhradiť Objednávateľovi zmluvnú pokutu vo výške 0,05 % z celkovej fakturovanej čiastky za neposkytnuté služby, a to za každý aj začatý deň omeškania.
2. V prípade omeškania Dodávateľa s dodaním tovaru a to v lehote podľa článku III. bod 3.4 tejto rámcovej dohody je Dodávateľ povinný uhradiť Objednávateľovi zmluvnú pokutu vo výške 0,05 % z ceny nedodaného tovaru, a to za každý aj začatý deň omeškania.
3. V prípade neodstránenia vád poskytnúch služieb a/alebo tovaru Dodávateľom je Dodávateľ povinný zaplatiť Objednávateľovi zmluvnú pokutu vo výške 0,05 % z ceny služieb alebo tovaru s odstraňovaním vád, s ktorými je v omeškaní, a to za každý aj začatý deň omeškania.
4. V prípade neuhradenia faktúry Objednávateľom v dohodnutej lehote splatnosti, môže Dodávateľ fakturovať objednávateľovi zákonný úrok z omeškania z dlžnej sumy za každý aj začatý deň omeškania.

**Čl. IX**

**SKONČENIE RÁMCOVEJ DOHODY**

* 1. Dohodu je možné skončiť:
1. písomnou dohodou zmluvných strán;
2. písomnou výpoveďou ktorejkoľvek zmluvnej strany;
3. písomným odstúpením od tejto rámcovej dohody.
	1. Písomnou dohodou zmluvných strán táto Dohoda zaniká dňom uvedeným v takejto dohode.
	V dohode o ukončení Rámcovej dohody sa súčasne upravia aj nároky zmluvných strán vzniknuté
	na základe alebo v súvislosti s touto Dohodou.
	2. Túto Dohodu môže každá zo zmluvných strán písomne vypovedať aj bez udania dôvodu s výpovednou dobou tri (3) mesiace. Výpovedná doba začína plynúť prvým dňom mesiaca nasledujúceho po mesiaci, v ktorom bola písomná výpoveď doručená druhej zmluvnej strane.
	3. Objednávateľ môže od tejto rámcovej dohody písomne odstúpiť, ak:
4. proti dodávateľovi bol podaný návrh na vyhlásenie konkurzu alebo návrh na povolenie reštrukturalizácie;
5. dodávateľ vstúpil do likvidácie;
6. dodávateľ koná v rozpore s touto rámcovou dohodou, všeobecne záväznými právnymi predpismi platnými na území SR a na písomnú výzvu Objednávateľa toto konanie a jeho následky v určenej primeranej lehote neodstráni;
7. dodávateľ opakovaným spôsobom porušuje svoje povinnosti vyplývajúce mu zpísomných objednávok; pre účely tohto bodu rámcovej dohody sa za porušovanie povinností opakovaným spôsobom rozumie porušenie povinností vyplývajúcich z písomných objednávok viac ako trikrát;
8. dodávateľ, sa nezúčastní a nepredloží ponuku v troch po sebe nasledujúcich konkrétnych zadaniach zákazky alebo sa nezúčastní a nepredloží ponuku v desiatich konkrétnych zadaniach zákazky za rok;
9. dodávateľ nebol v čase uzavretia Dohody zapísaný v registri partnerov verejného sektora alebo ak bol vymazaný z registra partnerov verejného sektora;
10. v čase uzavretia Dohody existoval dôvod na vylúčenie dodávateľa pre nesplnenie podmienky účasti podľa [§ 32](http://www.adval.sk/EVO/Legislativa/zvo/#doc41) ods. 1 písm. a) zákona č.343/2015 Z. z.;
11. Dohoda nemala byť uzavretá s dodávateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie.
	1. Odstúpenie od tejto Dohody musí mať písomnú formu, musí sa v ňom uviesť dôvod odstúpenia a musí byť doručené druhej zmluvnej strane. Odstúpenie od tejto Dohody je účinné dňom nasledujúcim po dni jeho doručenia druhej zmluvnej strane.

**Článok X.**

**DORUČOVANIE**

* 1. Akákoľvek písomnosť alebo iné správy, ktoré sa doručujú v súvislosti s touto rámcovou dohodou (každá z nich ďalej ako „Oznámenie“) musia byť:
1. v písomnej podobe;
2. doručené osobne, poštou prvou triedou s uhradeným poštovným, kuriérom prostredníctvom kuriérskej spoločnosti alebo elektronickou poštou na adresy, ktoré budú oznámené v súlade s týmto článkom.
	1. Účastníci dohody sa dohodli, že možnosť doručovania elektronickou poštou sa neaplikuje v prípade, ak ide o zaslanie výpovede alebo odstúpenia od tejto rámcovej dohody ktorýmkoľvek účastníkom dohody podľa tejto rámcovej dohody.
	2. Oznámenie poskytované Objednávateľovi bude zaslané na adresu uvedenú nižšie alebo inej osobe alebo na inú adresu, ktorú Objednávateľ priebežne oznámi dodávateľom v súlade s týmto článkom:

Ministerstvo vnútra Slovenskej republiky

Pribinova 2, 812 72 Bratislava – Staré Mesto, Slovenská republika

k rukám: XXX

tel.: XXX

email: XXX

* 1. Oznámenie poskytované dodávateľom bude zaslané na adresy uvedené nižšie alebo iným osobám alebo na iné adresy, ktoré dodávatelia priebežne oznámia objednávateľovi v súlade s týmto článkom:

Dodávateľ:

XXX

(adresa pre doručovanie)

k rukám: XXX

tel.: XXX

email: XXX

* 1. Oznámenie nadobúda účinnosť okamihom jeho prevzatia a má sa za prevzaté:
1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom;
2. v čase jeho doručenia, ale najneskôr piaty kalendárny deň po jeho odoslaní, pokiaľ sa doručuje ako poštová zásielka prvej triedy s uhradeným poštovným;
3. v čase jeho doručenia, ale najneskôr nasledujúci kalendárny deň po jeho odoslaní, pokiaľ sa doručuje prostredníctvom elektronickej pošty.

**Čl. XI**

**ZÁVEREČNÉ USTANOVENIA**

* 1. Rámcová dohoda sa uzatvára na dobu určitú, a to na dobu 36 mesiacov odo dňa nadobudnutia jej účinnosti, alebo do vyčerpania finančného limitu podľa čl. V bodu 5.4 tejto Rámcovej dohody, podľa toho, ktorá skutočnosť nastane skôr.
	2. Meniť a dopĺňať Rámcovú dohodu je možné robiť len písomne vo forme očíslovaných dodatkov k Rámcovej dohode, ktoré sa po podpísaní Účastníkmi Rámcovej dohody a nadobudnutí účinnosti stávajú jej neoddeliteľnou súčasťou.
	3. V prípade zmeny v priebehu trvania Rámcovej dohody sa bude postupovať v zmysle § 18 zákona 343/2005 Z.z.
	4. Práva a povinnosti zmluvných strán, pokiaľ táto Rámcová dohoda neupravuje inak, sa riadia ustanoveniami Obchodného zákonníka a ostatných všeobecne záväzných právnych predpisovplatných na území Slovenskej republiky.
	5. Táto Rámcová dohoda je vyhotovená v štyroch (4) rovnopisoch s platnosťou originálu, jeden (1) rovnopis zostane Dodávateľovi a tri (3) rovnopisy zostanú Objednávateľovi.
	6. Táto Rámcová dohoda nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR, v súlade so zákonom č. 546/2010 Z.z., ktorým sa dopĺňa zákon č. 40/1964 Zb. Občiansky zákonník v znení neskorších predpisov, a ktorými sa menia a dopĺňajú niektoré zákony. Rámcovú dohodu zverejní objednávateľ.
	7. Účastníci Rámcovej dohody prehlasujú, že túto Rámcovú dohodu prečítali, jej obsahu porozumeli a na znak súhlasu ju vlastnoručne podpisujú.
	8. Rámcová dohoda má nasledujúce prílohy, ktoré tvoria jej neoddeliteľnú súčasť:
		1. Príloha č. 1 - Opis predmetu zákazky
		2. Príloha č. 1 A – Vlastný návrh plnenia
		3. Príloha č. 2 – Štruktúrovaný rozpočet pre príslušnú časť predmetu zákazky.
		4. Príloha č. 3 - Úradne overená kópia poistnej zmluvy alebo potvrdenie príslušnej poisťovne o poistení za škodu spôsobenú podnikaním.
	9. Príloha č. 4 - Úradne overená kópia platného osobitného oprávnenia o odbornej spôsobilosti podľa zákona NR SR č. 124/2006 Z.z. o bezpečnosti a ochrane zdravia pri práci v znení neskorších predpisov v minimálnom rozsahu na opravu, údržbu a montáž elektrických zariadení do 1000V.
	10. Príloha č. 4A - Úradne overená kópia platného potvrdenia NBÚ o priemyselnej bezpečnosti uchádzača pre stupeň utajenia „Dôverné“.
	11. Príloha č. 5 – Zoznam subdodávateľov
	12. Príloha č.6 – Zoznam expertov

 V Bratislave dňa ........................... V Bratislave dňa .........................

 Za dodávateľa Za objednávateľa

-–––––––––––––––––––– –––––––––––––––––––––